smcproject/ml-wiki-sentences huggingface dataset:
സാൻ മരീനോ (2012 മുതൽ) മകൗ (2016 മുതൽ) പോർട്ടോ റിക്കോ (2016 മുതൽ) പുതുതായി വ്യവസായവൽക്കരിക്കപ്പെട്ട രാജ്യങ്ങൾ
പത്ത് രാജ്യങ്ങൾ "പുതുതായി വ്യവസായവൽക്കരിക്കപ്പെട്ട രാജ്യം" എന്ന വർഗ്ഗീകരണത്തിൽ ഉൾപ്പെടുന്നു.
സമ്പദ്‌വ്യവസ്ഥ ഇതുവരെ ഒരു വികസിത രാജ്യത്തിന്റെ പദവിയിൽ എത്തിയിട്ടില്ലെങ്കിലും, മാക്രോ ഇക്കണോമിക് അർത്ഥത്തിൽ, അവരുടെ വികസ്വര എതിരാളികളെ മറികടക്കുന്ന രാജ്യങ്ങളാണ് അവ: ബ്രസീൽ ചൈന ഇന്ത്യ ഇന്തോനേഷ്യ മലേഷ്യ മെക്സിക്കോ ഫിലിപ്പീൻസ് ദക്ഷിണാഫ്രിക്ക തായ്‌ലൻഡ് തുർക്കി ബ്രിക്സ് രാജ്യങ്ങൾ
അഞ്ച് രാജ്യങ്ങൾ "എമർജിംഗ് മാർക്കറ്റ്" ഗ്രൂപ്പുകളിൽ പെടുന്നു, അവയെ ഒരുമിച്ച് ബ്രിക്‌സ്‌ രാജ്യങ്ങൾ എന്ന് വിളിക്കുന്നു: ബ്രസീൽ (2006 മുതൽ) റഷ്യ (2006 മുതൽ) ഇന്ത്യ (2006 മുതൽ) ചൈന (2006 മുതൽ) ദക്ഷിണാഫ്രിക്ക (2010 മുതൽ) സമൂഹവും സംസ്കാരവും മീഡിയ കവറേജ്
വികസ്വര രാജ്യങ്ങളുടെ മാധ്യമ കവറേജ് നോക്കുമ്പോൾ, പാശ്ചാത്യ മാധ്യമങ്ങളിലൂടെ ഒരു സാമാന്യവൽക്കരിച്ച വീക്ഷണം വികസിച്ചതായി കാണാം.
വികസ്വര രാജ്യങ്ങളെ കുറിച്ച് പറയുമ്പോൾ പൊതുമാധ്യമങ്ങളിൽ ദാരിദ്ര്യത്തെക്കുറിച്ചുള്ള നെഗറ്റീവ് ചിത്രങ്ങളും കവറേജുകളും പതിവാണ്.
ഈ പൊതുവായ കവറേജ് വികസ്വര രാജ്യങ്ങളുടെ ഒരു പ്രബലമായ സ്റ്റീരിയോടൈപ്പ് സൃഷ്ടിച്ചു.
വികസ്വര രാജ്യങ്ങളിലെ ജനങ്ങൾക്ക് എന്ത് വിവരമാണ് ലഭിക്കുന്നത് എന്നതിലും മാധ്യമങ്ങൾ ഒരു പങ്കു വഹിച്ചിട്ടുണ്ട്.
വാർത്തകൾ പലപ്പോഴും അസന്തുലിതാവസ്ഥ സൃഷ്ടിക്കുകയും ചെയ്യുന്നുണ്ട്.
വികസ്വര രാജ്യങ്ങളിലെ ആളുകൾക്ക് മറ്റ് വികസ്വര രാജ്യങ്ങളുടെ കവറേജ് പലപ്പോഴും ലഭിക്കില്ല, പകരം വികസിത രാജ്യങ്ങളെക്കുറിച്ച് ഉദാരമായ കവറേജ് ലഭിക്കുന്നു.
ഇതും കാണുക കോളനിവാഴ്ച ഭൂപരിഷ്കരണം അവലംബം
വികാരം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
==ആമുഖം==
വളരെ ശരിയായ ഒരു നിർവ്വചനം അല്ലെങ്കിലും, ഒരു മനുഷ്യന്റെ നാഡീപ്രവർത്തനങ്ങളുടെ പ്രതിഫലനങ്ങളെ വികാരം എന്നു വിളിക്കാം.
മസ്തിഷ്കം ഇതിൽ പ്രധാന പങ്ക് വഹിക്കുന്നു.
ചിന്താരീതികളും സാമൂഹിക-കുടുംബ-മത  സാഹചര്യങ്ങളുമായി വികാരം വളരെയേറെ ബന്ധപ്പെട്ടിരിക്കുന്നു.
ഓരോ വ്യക്തികളിലും വൈകാരികത വ്യത്യാസപ്പെട്ടിരിക്കുന്നു.
ഇവ ഏറിയും  കുറഞ്ഞും കാണപ്പെടുന്നു.
പലരും പല രീതിയിൽ ആവും ഇവ പ്രകടിപ്പിക്കുക.
ബന്ധങ്ങളെ മുന്നോട്ട് കൊണ്ട് പോകുന്നതിൽ ഇവ പ്രധാന പങ്ക് വഹിക്കാറുണ്ട്.
എന്നാൽ അപൂർവം വ്യക്തികളിൽ യാതൊരു വികാരവും ഉണ്ടാകാത്ത അവസ്ഥയും ഉണ്ട്.
വികാരങ്ങളും അവ പ്രകടിപ്പിക്കുന്ന രീതിയും വ്യക്തിയുടെ മാനസിക ആരോഗ്യവുമായി വളരെയധികം ബന്ധപ്പെട്ടിരിക്കുന്നു.
നിയന്ത്രണമില്ലാത്ത വികാരവും പെരുമാറ്റ വൈകല്യങ്ങളും  പലരെയും ഗുരുതര കുറ്റകൃത്യങ്ങളിലേക്ക് നയിക്കാറുണ്ട്.
വികാരങ്ങൾ സന്തോഷം സന്താപം,വിഷമം, സങ്കടം,കോപം കരുണ, ദയ , പ്രണയം ബീഭത്സം ഭയം വിശപ്പ് അമ്പരപ്പ് ദാഹം മോഹം, ലൈംഗികത, രതിമൂർച്ഛ ഇഷ്ടം
വികാസമനഃശാസ്ത്രം ഇംഗ്ലീഷ് വിലാസം https://ml.wikipedia.org/wiki/Developmental_psychology ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മനഃശാസ്ത്രം Greek letter 'psi'
ഒരു വ്യക്തിയുടെ വളർച്ചയിലെ വ്യത്യസ്തഘട്ടങ്ങളിൽ അയാളിൽ ഉണ്ടാകുന്ന ശാരീരികവും മാനസികവുമായ വ്യതിയാനങ്ങളെക്കുറിച്ചു നിരീക്ഷണം നടത്തുകയും സൈദ്ധാന്തികനിഗമനങ്ങൾ രൂപവത്കരിക്കുകയും ചെയ്യുന്ന മനഃശാസ്ത്രശാഖയാണ്‌ വികാസ മനഃശാസ്ത്രം .
ആദ്യകാലത്ത് ശിശു മനഃശാസ്ത്രം അഥവാ ചൈൽഡ് സൈക്കോളജി എന്നു വിളിക്കപ്പെട്ട ഈ ശാഖ ഇപ്പോൾ വികാസമനഃശാസ്ത്രം എന്ന പേരിലാണ് അറിയപ്പെടുന്നത്.
പഠനവിഷയം
ഭ്രൂണമായി രൂപം കൊള്ളുന്ന നിമിഷം മുതൽ മരണം വരെ ഒരു വ്യക്തിയിൽ വന്നുചേരുന്ന ശാരീരികവും മാനസികവുമായ പരിവർത്തനങ്ങളാണ് വികാസമനഃശാസ്ത്രം അഥവാ ഡെവലപ്മെന്റൽ സൈക്കോളജിയുടെ വിഷയം എന്ന് ചില മനഃശാസ്ത്രജ്ഞന്മാർ അഭിപ്രായപ്പെടുന്നു.
മറ്റു ചില മനഃശാസ്ത്രജ്ഞർ ജീവിതത്തിലെ ചില പ്രത്യേക കാലഘട്ടങ്ങളെ (ഉദാ. ബാല്യം, കൗമാരം ) മാത്രമേ ഈ പഠനത്തിനു വിധേയമാക്കുന്നുള്ളൂ.
പുരാതനകാലം മുതൽ തന്നെ മാതാപിതാക്കളും ശിശുവിഷയതല്പരരും കുഞ്ഞുങ്ങളുടെ ഓരോ ചലനവും നിരീക്ഷിക്കുകയും അവരുടെ വളർച്ചയെക്കുറിച്ചു പഠിക്കുകയും ചെയ്തിട്ടുണ്ട്.
എന്നാൽ വ്യക്തിത്വവികാസത്തെക്കുറിച്ചുള്ള ശാസ്ത്രീയമായ പഠനങ്ങൾക്കു നാന്ദി കുറിച്ചത് ജീവപരിണാമശാസ്ത്രജ്ഞരായ ചാൾസ് ഡാർവിൻ , വിൽഹെം ടി. പ്രെയർ എന്നിവരാണ്.
പരിണാമത്തെക്കുറിച്ച് കൂടുതൽ മനസ്സിലാക്കുവാനായി ഇവർ ശിശുക്കളുടെ ഓരോ ചലനവും സസൂക്ഷ്മം നിരീക്ഷിച്ചു.
വികാസത്തെക്കുറിച്ചുള്ള ശാസ്ത്രീയ പഠനങ്ങൾക്ക് ഈ നിരീക്ഷണയത്നം തുടക്കം കുറിച്ചു.
ജി. സ്റ്റാൻലി ഹാൾ
ജി. സ്റ്റാൻലി ഹാൾ ആണ് വികാസമനഃശാസ്ത്രത്തിന്റെ ഉപജ്ഞാതാവ്.
വ്യക്തിചരിത്രം പരിശോധിക്കുന്നതു വഴി വംശചരിത്രവും മനസ്സിലാക്കാൻ സാധിക്കുമെന്ന നിഗമനത്തിൽ ഇദ്ദേഹം എത്തിച്ചേർന്നു.
കുട്ടികളുടെ പെരുമാറ്റരീതികൾ നിരീക്ഷിച്ചാൽ പരിണാമത്തിന്റെ പ്രാരംഭഘട്ടങ്ങളിൽ മനുഷ്യവ്യവഹാരനില എങ്ങനെയായിരുന്നു എന്നു മനസ്സിലാക്കുവാൻ സാധിക്കുമെന്ന് ഇദ്ദേഹം അഭിപ്രായപ്പെടുന്നു.
ചോദ്യാവലി ഉപയോഗിച്ച് വിവരങ്ങൾ ശേഖരിക്കുന്ന രീതി ആരംഭിച്ചത് ഇദ്ദേഹമാണ്.
കുട്ടികളുടെ ചിന്തകൾ ‍, താല്പര്യങ്ങൾ, ആഗ്രഹങ്ങൾ എന്നിവയെക്കുറിച്ചെല്ലാം പഠിക്കാനുപകരിക്കുന്ന ചോദ്യാവലികൾ തയ്യാറാക്കി പ്രായോഗിക തലത്തിലെത്തിക്കുവാൻ ഇദ്ദേഹം ശ്രമമാരംഭിച്ചു.
കുട്ടികളിലെ ഐന്ദ്രിയാനുഭവം (sensation), അവബോധം (perception), ഓർമ (memory), പഠനം (learning) എന്നിവയെക്കുറിച്ചെല്ലാം പരീക്ഷണശാലകളിൽ പല ഘട്ടങ്ങളിലുള്ള ഗവേഷണങ്ങൾ നടക്കുകയുണ്ടായി.
ആൽഫ്രഡ് ബിനെ
ഓരോ കാലത്തും സമൂഹത്തിൽ ഉയർന്നുവന്നിരുന്ന പ്രശ്നങ്ങൾക്കു പരിഹാരം കണ്ടെത്താനായിരുന്നു വികാസമനഃശാസ്ത്രജ്ഞർ ശ്രമിച്ചത്.
ബുദ്ധിമാന്ദ്യമുള്ള വിദ്യാർത്ഥികളെ എങ്ങനെ കൈകാര്യം ചെയ്യണമെന്ന പ്രശ്നത്തിനു പരിഹാരമാർഗ്ഗം ആരായുവാൻ നടന്ന ശ്രമങ്ങളിൽ നിന്നാണ് ആദ്യത്തെ ബുദ്ധിപരീക്ഷ രൂപം കൊണ്ടത്.
ആൽഫ്രഡ് ബിനെ (Alfred Binet) എന്ന മനഃശാസ്ത്രജ്ഞൻ ഇതിനു തുടക്കം കുറിച്ചു.
ഫ്രോയ്ഡ്
1909-ൽ ക്ലാർക്ക് സർവകലാശാലയിൽവച്ച് സിഗ് മണ്ട് ഫ്രോയിഡ് തന്റെ മാനസികാപഗ്രഥനസിദ്ധാന്തം അവതരിപ്പിച്ചുവെങ്കിലും 1930-കളിൽ മാത്രമേ വികാസമനഃശാസ്ത്രജ്ഞർക്കിടയിൽ ഇതിനു പ്രചാരം നേടുവാൻ കഴിഞ്ഞുള്ളൂ.
ബാല്യകാലത്തുണ്ടാകുന്ന എല്ലാ അനുഭവങ്ങളും വളരെ പ്രാധാന്യമർഹിക്കുന്നവയാണെന്നും ഒരു മനുഷ്യന്റെ വ്യക്തിത്വത്തിന് രൂപം നല്കുന്നതിൽ ബാല്യകാലാനുഭവങ്ങൾ ഗണ്യമായ പങ്ക് വഹിക്കുന്നു എന്നും ഫ്രോയ്ഡ് സ്പഷ്ടമാക്കി.
1920-കളിലാണ് വികാസ മനഃശാസ്ത്രം ഒരു പ്രധാന മനഃശാസ്ത്രശാഖയായി അംഗീകരിക്കപ്പെട്ടത്.
കുട്ടികളുടെ വളർച്ചയുടെ ശാസ്ത്രീയാപഗ്രഥനം, ശിശുസംരക്ഷണം, വിദ്യാഭ്യാസം , ചികിത്സ മുതലായ രംഗങ്ങളിലെ പ്രശ്നങ്ങൾക്കു പരിഹാരം കണ്ടെത്തുവാൻ ഇതു സഹായകമാകും എന്ന് മനഃശാസ്ത്രജ്ഞർ വിശ്വസിച്ചു.
ലോറ സ്പെൽമാൻ റോക്ക്ഫെല്ലർ ഫണ്ടിന്റെ ആഭിമുഖ്യത്തിൽ കൊളംബിയ , കാലിഫോർണിയ , അയോവ , മിനിസോട്ട , ടൊറോൺടോ എന്നീ സർവകലാശാലകളിൽ കുട്ടികളുടെ വികാസത്തെക്കുറിച്ചു ഗവേഷണം നടത്തുവാൻ പ്രത്യേക കേന്ദ്രങ്ങൾ തുറന്നു പ്രവർത്തിച്ചു.
ഫെൽസ് റിസർച്ച് ഇൻസ്റ്റിറ്റ്യൂട്ട്, യേൽ ചൈൽഡ് സ്റ്റഡി സെന്റർ എന്നീ സ്ഥാപനങ്ങളായിരുന്നു ഈ പഠനത്തിനു വേണ്ടി യു.എസ്സിൽ പ്രവർത്തിച്ചു തുടങ്ങിയ പ്രധാന ഗവേഷണ കേന്ദ്രങ്ങൾ.
ജനീവയിലെ ദി ഇൻസ്റ്റിറ്റ്യൂട്ട് ജെ-ജെറൂസോയും വിയന്ന സൈക്കോളോജിഷെ ഇൻസ്റ്റിറ്റ്യൂട്ടും ആയിരുന്നു യൂറോപ്പിലെ ഈദൃശ പഠനകേന്ദ്രങ്ങൾ.
1930-കളിൽ വ്യവഹാരവാദം വികാസ മനഃശാസ്ത്രത്തിന്റെ ഒരു പ്രധാന ഘടകമായി അവതരിപ്പിക്കപ്പെട്ടു.
ഇത് വികാസ മനഃ ശാസ്ത്രത്തിന്റെ ധ്രുവീകരണത്തിനു കാരണമായി.
വ്യത്യസ്ത മനഃശാസ്ത്ര സിദ്ധാന്ത സമിതികൾ അവലംബിച്ച വീക്ഷണങ്ങ ളുടെ സാധുത പരീക്ഷിക്കുക എന്നതായിരുന്നു പിന്നീട് നടന്ന ഗവേഷണത്തിന്റെ ലക്ഷ്യം.
പ്രമുഖ വ്യവഹാര വാദിയായ ജോൺ ബി.വാട്ട്സണിന്റെ നിരീക്ഷണങ്ങൾ വികാസ മനഃശാസ്ത്രത്തിൽ വളരെയധികം പ്രഭാവം ചെലുത്തി.
ശിശുക്കളിലുണ്ടാകുന്ന ഭയവും അത് ദൂരീകരിക്കാനുള്ള മാർഗവും എന്തായിരിക്കണമെന്നതിനെക്കുറിച്ച് ഇദ്ദേഹം നടത്തിയ പഠനങ്ങൾ പ്രസിദ്ധമാണ്.
ആന്തരിക നിരീക്ഷണമല്ല, മറിച്ച് വസ്തുനിഷ്ഠമായ നിരീക്ഷണവും മാപനവുമാണ് മനുഷ്യ വ്യവഹാരം മനസ്സിലാക്കുവാൻ ഉപയോഗിക്കേണ്ടത് എന്ന് ഇദ്ദേഹം പ്രഖ്യാപിച്ചു.
ഈ നിഗമനം വികാസ മനഃശാസ്ത്രത്തെ ഒരു പുതിയ വഴിത്തിരിവിലേക്കെത്തിക്കുവാൻ പര്യാപ്തമായി.
എന്നാൽ വ്യവഹാരവാദത്തിന് നിരവധി വിമർശനങ്ങൾ നേരി ടേണ്ട സ്ഥിതി വന്നുചേർന്നു.
ഗെസ്റ്റാൾട്ട് മനഃശാസ്ത്രജ്ഞരും, മാനസികാപഗ്രഥനവാദികളും വ്യവഹാരവാദത്തെ നിശിതമായി വിമർശിച്ചു.
വ്യവഹാരവാദത്തിന്റെ ഒരു പ്രധാന വിമർശകൻ ജീൻ പിയാജെറ്റ് ആയിരുന്നു.
ഇദ്ദേഹത്തിന്റെ നിരീക്ഷണങ്ങൾ പിന്നീട് ധാരണാവികാസത്തെ സംബന്ധിച്ച ഒരു സിദ്ധാന്തമായി രൂപപ്പെട്ടു.
വികാസ മനഃശാസ്ത്ര ഗവേഷണങ്ങൾ ധാരണാവികാസത്തിന്റെ പഠനങ്ങളിൽ മാത്രം ഒതുങ്ങിനിന്നില്ല.
ആർനോൾഡ് ഗെസൽ എന്ന മനഃശാസ്ത്രജ്ഞൻ വ്യത്യസ്ത കഴിവുകളുടെ വികാസത്തെക്കുറിച്ച് സമഗ്രമായ ഗവേഷണം നടത്തി.
ഒരേ അനുഭവം തന്നെ പല വ്യക്തികളിൽ വ്യത്യസ്ത പ്രഭാവം ചെലുത്തുവാൻ സാധ്യതയുണ്ടെന്ന് ഗെസൽ തെളിയിച്ചു.
ഒരു വ്യക്തിക്ക് ശാരീരിക വളർച്ചയുടെ വിവിധ ഘട്ടങ്ങളിലുണ്ടാകുന്ന മാറ്റങ്ങൾക്കനുസൃതമായാണ് ഓരോ അനുഭവവും അയാളിൽ പ്രഭാവം ചെലുത്തുന്നത് എന്ന സിദ്ധാന്തത്തിന് വ്യാപകത്വം ലഭിച്ചു.
1940 മുതൽ 50 വരെയുള്ള കാലഘട്ടത്തിൽ ഈ മനഃശാസ്ത്ര ശാഖയുടെ വളർച്ചയ്ക്ക് മാന്ദ്യം സംഭവിച്ചു.
1950-നു ശേഷം വികാസ മനഃശാസ്ത്ര ഗവേഷണത്തിന് ആക്കം കൂടി.
മനഃശാസ്ത്ര സിദ്ധാന്തങ്ങൾക്കും ഗവേഷണോപാധികൾക്കും ഉണ്ടായ പുരോഗമനം വികാസ മനഃശാസ്ത്രത്തിന്റെ വളർച്ചയ്ക്ക് സഹായകമായി.
1962 -ൽ യു.എസ്സിൽ നാഷണൽ ഇൻസ്റ്റിറ്റ്യൂട്ട് ഒഫ് ചൈൽഡ് ഹെൽത്ത് ആൻഡ് ഹ്യൂമൻ ഡെവലപ്മെന്റ് സ്ഥാപിക്കപ്പെട്ടു.
വികാസ മനഃശാസ്ത്രത്തിലും സമാന സ്വഭാവമുള്ള മറ്റു ശാസ്ത്ര ശാഖകളിലും ഗവേഷണം നടത്തുവാൻ ആവശ്യമായ പരിശീലനം നല്കുക എന്നതായിരുന്നു ഈ സ്ഥാപനത്തിന്റെ പ്രധാന ലക്ഷ്യം.
വികാസ മനഃശാസ്ത്രത്തിന്റെ പ്രാരംഭ ദശയിൽ ബാല്യവും കൗമാരവും മാത്രം കേന്ദ്രീകരിച്ചാണു ഗവേഷണം നടന്നിരുന്നത്.
ക്രമേണ മനുഷ്യായുസ്സിന്റെ മറ്റു ദശകളും ഗവേഷകരിൽ കൗതുകം ഉണർത്തിത്തുടങ്ങി.
ഇന്ന് വികാസ മനഃശാസ്ത്രജ്ഞർക്ക് ആറ് പ്രധാന ലക്ഷ്യങ്ങളാണുള്ളത്: ഒരു വ്യക്തിയുടെ രൂപം, പെരുമാറ്റം, താത്പര്യങ്ങൾ, ലക്ഷ്യങ്ങൾ എന്നിവയിൽ പ്രായത്തിനനുസരിച്ചു ണ്ടാകുന്ന മാറ്റങ്ങൾ ഏതെല്ലാമാണെന്നു കണ്ടെത്തുക, ഈ മാറ്റ ങ്ങൾ ഏതു സമയത്താണു സംഭവിക്കുന്നത് എന്നു മനസ്സിലാക്കുക, എന്തുകൊണ്ടാണ് ഇവ സംഭവിക്കുന്നത് എന്നു നിർണയിക്കുക, ഒരു വ്യക്തിയുടെ പെരുമാറ്റത്തിൽ ഇവ എങ്ങനെ പ്രഭാവം ചെലുത്തുന്നു എന്നു മനസ്സിലാക്കുക, ഈ മാറ്റങ്ങൾ പ്രവചിക്കാവുന്നവയാണോ അല്ലയോ എന്നു കണ്ടെത്തുക, ഈ മാറ്റങ്ങൾ സാർവത്രികമോ അതോ വ്യക്തിഗതമോ എന്നു പരിശോധിക്കുക.
ശാരീരികമായ വളർച്ചയെ സൂചിപ്പിക്കുന്ന വിവിധ ഘട്ടങ്ങളുടെ സ്വഭാവത്തിന്റേയും അനുഭവജ്ഞാനത്തിന്റേയും ഫലമായി ഒരു വ്യക്തിയിലുണ്ടാകുന്ന പുരോഗമനോന്മുഖമായ മാറ്റങ്ങളെയാണ് 'വികാസം' (development) എന്ന വാക്കുകൊണ്ട് വിവക്ഷിക്കുന്നത്.
ഗുണാത്മകമായ മാറ്റങ്ങൾക്കാണ് വികാസം എന്ന പേർ നല്കാവുന്നതെന്ന് വാൻഡെൻ ഡീൽ (Vanden Daele) പ്രസ്താവിക്കുന്നു.
വികാസത്തിൽ പരസ്പരവിരുദ്ധങ്ങളായ രണ്ടു പ്രക്രിയകളാണ് സാധാരണയായി നടക്കുന്നത്.
ശാരീരികവും മാനസികവുമായ കഴി വുകളുടെ പോഷണവും (growth) ശോഷണ(atrophy)വും വികാസത്തിന്റെ ഭാഗങ്ങളാണ്.
ഈ രണ്ടു പ്രക്രിയകളും ഭ്രൂണം രൂപം കൊള്ളുന്ന നിമിഷം മുതൽ ആരംഭിക്കുകയും വ്യക്തിയുടെ മരണം വരെ തുടരുകയും ചെയ്യുന്നു.
ചെറുപ്പത്തിൽ പോഷണവും വാർധക്യത്തിൽ ശോഷണവും കൂടുതലായി നടക്കുന്നു.
സ്വന്തം സാഹചര്യങ്ങളുമായി പൊരുത്തപ്പെടുവാനും സഹജീവികളുമായി സഹകരിച്ച് മുമ്പോട്ട് നീങ്ങുവാനും മനുഷ്യനെ പ്രാപ്തനാക്കുക എന്നതാണ് വികാസത്തിന്റെ ലക്ഷ്യം.
എലിസബത്ത് ബി.ഹർലോക്കിന്റെ പത്ത് തത്ത്വങ്ങൾ
എലിസബത്ത് ബി.ഹർലോക്ക് (Elizabeth B.Hurlock) എന്ന മനഃശാസ്ത്ര വിദഗ്ദ്ധ അവതരിപ്പിച്ച പത്ത് മനഃശാസ്ത്ര തത്ത്വങ്ങളാണ് ഡെവലപ്മെന്റൽ സൈക്കോളജിയുടെ അടിസ്ഥാനം.
ബാല്യകാലാനുഭവങ്ങൾ നിർണായകമാണ് : ബാല്യത്തിൽ രൂപം കൊള്ളുന്ന ശീലങ്ങളും മനോഭാവവും പെരുമാറ്റ രീതികളുമാണ് ഭാവിയിൽ നാം എന്തായിത്തീരുമെന്ന പരിചിന്തയുടെ ചൂണ്ടുപലകയായി ഒരു പരിധിവരെ നിലകൊള്ളുന്നത്.
കുട്ടിക്ക് അനിവാര്യമായ ഭക്ഷണവും സ്നേഹവും മാതാപിതാക്കൾ എങ്ങനെ പ്രദാനം ചെയ്യുന്നു എന്നതനുസരിച്ചാണ് കുട്ടികളിൽ വിശ്വാസമോ (trust) അവിശ്വാസമോ (mistrust) ഉൾക്കൊ ള്ളുന്ന മനോഭാവം രൂപംകൊള്ളുന്നത് എന്ന് മനഃശാസ്ത്രജ്ഞനായ എറിക്സണിന്റെ വീക്ഷണം ഇവിടെ പ്രസ്താവ്യമാണ്.
ബാല്യത്തിൽ നൈസർഗികമായി രൂപപ്പെടുന്ന സ്വഭാവരീതി കൾക്കു മാറ്റം വരുത്തുക എന്നത് ശ്രമകരമാണ്; പക്ഷേ അസാധ്യ മാകുന്നില്ല.
ഉചിതവും ശക്തവുമായ പ്രേരണയും മാർഗദർശനവും നല്കാമെങ്കിൽ സ്വഭാവരീതികളിൽ മാറ്റം വരുത്താവുന്നതാണ്.
വികാസത്തിൽ ശാരീരിക വളർച്ചയും (maturation) അനുഭവ ജ്ഞാനവും വഹിക്കുന്ന പങ്ക് : ശാരീരിക വളർച്ചയും അനുഭവ ജ്ഞാനവും വികാസത്തിൽ ഒരുപോലെ സുശക്തമായ പങ്കുവഹി ക്കുന്നു.
ഇരിക്കുക, നില്ക്കുക, നടക്കുക തുടങ്ങിയ വർഗവിശിഷ്ട സ്വഭാവങ്ങളുടെ വികാസത്തിൽ പ്രധാന പങ്കുവഹിക്കുന്നത് ശാരീരിക വളർച്ച അഥവാ സംപ്രാപ്തിയാണ്.
വിശിഷ്ട വ്യക്തിത്വ ഘടകങ്ങളായ എഴുത്ത്, വായന, നീന്തൽ മുതലായ കർമങ്ങളുടെ വികാസത്തിൽ പ്രധാന പങ്കു വഹിക്കുന്നത് അനുഭവജ്ഞാനമാണ്.
നിശ്ചിതവും പ്രവചിക്കാവുന്നതുമായ ഒരു പാതയാണ് വികാസത്തെ നയിക്കുന്നത് : സെഫാലോ കോഡൽ നിയമം (Cephalo caudal law), പ്രോക്സിമോ ഡിസ്റ്റൽ നിയമം (prximo disal law) എന്നിവകൾക്ക് അനുസൃതമായാണ് മനുഷ്യ ശരീരത്തിൽ വികാസം ഉണ്ടാകുന്നത്.
വികാസം ശിരോഭാഗത്തു നിന്ന് ആരംഭിച്ച് പാദത്തിലേക്കു വ്യാപിക്കുന്നു എന്നാണ് സെഫാലോ കോഡൽ നിയമം സമർഥിക്കുന്നത്.
ഒരു കേന്ദ്രസ്ഥാനത്തു നിന്നും ആരംഭിച്ച് അഗ്രങ്ങളിലേക്കു വ്യാപിക്കുന്ന രീതിയിലാണ് വികാസം നടക്കുന്നത് എന്ന് പ്രോക്സിമോ ഡിസ്റ്റൽ നിയമം അനുശാസി ക്കുന്നു.
അത്യധികം വിചിത്രമായ സാഹചര്യങ്ങളിലൊഴികെ, മറ്റെല്ലായ് പ്പോഴും വികാസം നിശ്ചിത പാതതന്നെ പിന്തുടരുന്നു.
മുട്ടുകുത്തു കയും ഇരിക്കുകയും ചെയ്തതിനു ശേഷമേ ശിശുക്കൾ നടക്കുക യുള്ളൂ എന്നത് ഉദാഹരണമായിപ്പറയാം.
വികാസം നിശ്ചിത പാത പിന്തുടരുന്നതിനാൽ അത് പ്രവചനാധീനമായിത്തീരുന്നു.
എല്ലാ വ്യക്തികളും വ്യത്യസ്തരാണ് : ഒരിക്കലും രണ്ടു വ്യക്തികൾ ഒരേ പ്രചോദനത്തോട് ഒരുപോലെ പ്രതികരിക്കുന്നില്ല.
ജനിതകവും ശാരീരികവുമായ വ്യത്യാസങ്ങൾ എല്ലാ വ്യക്തികളും തമ്മിൽ ഉള്ളതിനാലാണ് ഇങ്ങനെ സംഭവിക്കുന്നത്.
വികാസത്തിന്റെ ഓരോ ഘട്ടത്തിലും ചില പ്രത്യേക സ്വഭാവ ങ്ങൾ കാണപ്പെടുന്നു : ചില ഘട്ടങ്ങളിൽ സന്തുലിതമായ പെരുമാറ്റവും മറ്റു ചിലപ്പോൾ അസന്തുലിതമായ പെരുമാറ്റവും കാണപ്പെടുന്നു.
സന്തുലിത ഘട്ടങ്ങളിൽ വ്യക്തികൾ സമൂഹവുമായി വേഗം പൊരുത്തപ്പെടുന്നു.
എന്നാൽ അസന്തുലിത ഘട്ടങ്ങളിൽ പൊരുത്തപ്പെടലിനെ സംബന്ധിച്ച് പ്രശ്നങ്ങൾ നേരിടേണ്ടിവരുന്നു.
ചില പ്രത്യേക പ്രായങ്ങളിൽ പൊരുത്തപ്പെടൽ പ്രശ്നങ്ങൾ കൂടുതലായി കാണപ്പെടുന്നുണ്ട്.
കൗമാരം.
എന്നാൽ, ചില വ്യക്തികൾ പൊതുവേ, ഈ പ്രശ്നങ്ങളെ ഫലപ്രദമായി നേരിടുന്ന വരായിരിക്കും.
ചിലരിൽ കൌമാര പ്രശ്നങ്ങൾ യുവത്വത്തിലും മധ്യവയസ്സിലും മറ്റും തുടരുന്നതായി കാണാം.
ഇവരുടെ അടിസ്ഥാനപരമായ പല ആവശ്യങ്ങളും നിറവേറുന്നില്ല എന്നതാണ് ഈ വിപര്യയം സൂചിപ്പിക്കുന്നത്.
വികാസത്തിന്റെ ഓരോ ഘട്ടത്തിലും അപകടങ്ങളുണ്ട് : ശാരീരികമോ മാനസികമോ ആയ അപകടങ്ങൾ വികാസത്തിന്റെ എല്ലാ ഘട്ടങ്ങളിലും ദൃശ്യമാകുന്നു.
ഇത്തരം അപകടങ്ങൾ തടയുവാനും വിജയകരമായി തരണം ചെയ്യുവാനും കുട്ടികളെ സഹായിക്കേണ്ടത് മാതാപിതാക്കളുടേയൊ മറ്റു സംരക്ഷകരുടേയോ പ്രധാന ചുമതലയാണ്.
ഉദ്ദീപനം വികാസത്തെ ത്വരിതപ്പെടുത്തുന്നു : ഏതു കഴിവും വികസിച്ചുകൊണ്ടിരിക്കുന്ന ഘട്ടത്തിൽ അതിനെ ഉദ്ദീപിപ്പിക്കുവാൻ നടത്തുന്ന ശ്രമങ്ങൾ വികാസത്തെ ത്വരിതപ്പെടുത്തുന്നു.
കഴിവുകളുടെ ഉദ്ദീപനം വാർധക്യത്തിലെ ശോഷണത്തിന്റെ ഗതിവേഗം കുറയ്ക്കുവാനും സഹായകമാകുന്നു.
സാംസ്കാരിക മാറ്റങ്ങൾ വികാസത്തിൽ പ്രഭാവം ചെലുത്തുന്നു: സാംസ്കാരിക വ്യവസ്ഥകൾക്കും ആദർശങ്ങൾക്കും അനുസൃതമായാണ് ഒരു വ്യക്തിയുടെ വ്യക്തിത്വം രൂപം കൊള്ളുന്നത്.
സാംസ്കാരികമായ മാറ്റങ്ങൾ വികാസത്തിന്റെ മാതൃകയിൽ പ്രഭാവം ചെലുത്തുന്നു.
ഓരോ ഘട്ടത്തിലും സമൂഹം വ്യക്തിയിൽ നിന്ന് ചിലതെല്ലാം പ്രതീക്ഷിക്കുന്നു: ഓരോ സമൂഹവും അതിന്റെ അംഗങ്ങൾ ഓരോ പ്രായത്തിലും ഏതൊക്കെ കഴിവുകൾ സ്വായത്തമാക്കണമെന്നു നിഷ്കർഷിക്കുന്നു.
ഹാവിഗർസ്റ്റ് (Havighurst) എന്ന മനഃശാസ്ത്ര ജ്ഞൻ ഇവയ്ക്ക് വികാസാത്മക കർത്തവ്യങ്ങൾ (developmental) എന്ന പേര് നല്കിയിരിക്കുന്നു.
ഒരു ഘട്ടത്തിലെ വികാസാത്മക കർത്തവ്യം വിജയകരമായി പൂർത്തിയാക്കുന്നത് അടുത്ത ഘട്ടത്തിലെ കർത്തവ്യം നിറവേറ്റുന്നതിനു സഹായകമാകുന്നു.
ഓരോ പ്രായക്കാരേയും കുറിച്ച് ചില പരമ്പരാഗത വിശ്വാസ ങ്ങൾ നിലനില്ക്കുന്നു: വ്യത്യസ്ത പ്രായക്കാരോട് സമൂഹം വ്യത്യസ്ത മനോഭാവം പുലർത്തുന്നു.
വൃദ്ധരോട് പൊതുവേ പ്രതി കൂലമായ സമീപനമാണ് പാശ്ചാത്യ സമൂഹത്തിനുള്ളത്.
ഇത് അവർക്ക് പൊരുത്തപ്പെടലിനുള്ള നിരവധി പ്രശ്നങ്ങൾ സൃഷ്ടി ക്കുന്നു.
വാർധക്യത്തെക്കുറിച്ചുള്ള ഗവേഷണത്തിനു പ്രാധാന്യം നല്കുന്ന ശാസ്ത്രശാഖയാണ് ജെറൺടോളജി .
ഇതനുസരിച്ച് സമൂഹത്തിനു വൃദ്ധന്മാരോടുള്ള പ്രതികൂല മനോഭാവം മാറ്റിയെ ടുക്കുവാൻ ശ്രമങ്ങൾ നടന്നുവരുന്നു.
വികാസ മനഃശാസ്ത്രജ്ഞർ സാധാരണയായി മനുഷ്യായുസ്സിനെ പത്ത് ഘട്ടങ്ങളായി വിഭജിച്ചിരിക്കുന്നു.
ഓരോ പ്രായത്തിലും ഒരു വ്യക്തിക്കു സന്തോഷം നല്കുവാൻ മൂന്ന് കാര്യങ്ങൾ അത്യന്താപേക്ഷിതമാണ്.
അംഗീകാരം, സ്നേഹം, നേട്ടം എന്നിവ ഏതു വ്യക്തിക്കും ആവശ്യമാണ്.
മറ്റുള്ളവരാൽ അംഗീകരിക്കപ്പെടുകയും സ്നേഹിക്കപ്പെടുകയും ചെയ്യുന്നത് വ്യക്തിക്ക് സന്തോഷം നല്കുന്നു.
സ്വന്തം ലക്ഷ്യങ്ങൾ നേടുന്നതും ആനന്ദദായകമാണ്.
വികാസ മനഃശാസ്ത്രജ്ഞർക്ക് ഗവേഷണം നടത്തുന്നതിൽ വളരെയധികം ബുദ്ധിമുട്ടുകൾ നേരിടേണ്ടിവരുന്നു.
വ്യത്യസ്ത പ്രായക്കാരെ ശരിയായി പ്രതിനിധാനം ചെയ്യുന്ന മാതൃകകൾ (സാമ്പിളുകൾ) കണ്ടെത്തുവാൻ വിഷമമാണ്.
സ്കൂൾ - കോളജ് വിദ്യാർത്ഥി കളുടെ സാമ്പിൾ താരതമ്യേന അനായാസം ലഭിക്കും.
എന്നാൽ മറ്റു പ്രായക്കാരുടെയിടയിൽ പഠനം നടത്തുന്നത് അല്പംകൂടി ശ്രമകരമാണ്.
വികാസ മനഃശാസ്ത്രത്തിന്റെ ഗവേഷണോപാധികൾ പലതും വൈദ്യശാസ്ത്രം , ഭൗതിക ശാസ്ത്രങ്ങൾ ‍, മറ്റു സാമൂഹിക ശാസ്ത്രങ്ങൾ (ഉദാ. നരവംശശാസ്ത്രം, മാനവസമുദായ ശാസ്ത്രം) എന്നിവയിൽ നിന്ന് കടം കൊണ്ടവയാണ്.
ഇങ്ങനെ ചില പരിമി തികളുണ്ടെങ്കിലും വികാസ മനഃശാസ്ത്രം അഥവാ ഡെവലപ്മെ ന്റൽ സൈക്കോളജി വളരെയധികം പ്രാധാന്യമർഹിക്കുന്ന ഒരു മനഃശാസ്ത്ര ശാഖയാണെന്നുള്ളതിനു സംശയമില്ല.
ഇതും കാണുക മനഃശാസ്ത്രം അവലംബം
വികാസ് കൃഷൻ
ഇന്ത്യൻ ബോക്സറാണ് വികാസ് കൃഷൻ (ജ:10 ഫെബ്: 1992- ഭിവാനി ഹരിയാന ).2010 ഏഷ്യൻ ഗയിംസിൽ ലൈറ്റ് വെയിറ്റ് വിഭാഗത്തിൽ സ്വർണ്ണം നേടിയ കായികതാരവും ആണ് കൃഷൻ.
2016 റയോ ഒളിമ്പിക്സിൽ
മിഡിൽവെയ്റ്റ് 75 കിലോഗ്രാം വിഭാഗത്തിൽ തുർക്കിയുടെ ഓൻഡർ സിപലിനെ 3-0ത്തിന് തോൽപ്പിച്ച് ഏകപക്ഷീയമായ വിജയത്തോടെയാണ് വികാസ് അവസാന പതിനാറിലെത്തിയത്.
ആദ്യ റൗണ്ടിൽ യു.എസ്.എയുടെ ചാൾസ് കോൺവെല്ലിനെയും വികാസ് പോയിന്റ്  ഒന്നും വഴങ്ങാതെ പരാജയപ്പെടുത്തുകയുണ്ടായി.
ബഹുമതികൾ Best Boxer, National Championships, New Delhi , 2010 Arjuna Award, 2012 അവലംബം
വികാസ് ഗൗഡ ഇംഗ്ലീഷ് വിലാസം https://ml.wikipedia.org/wiki/Vikas_Gowda
ഭാരതീയനായ പ്രമുഖ കായിക താരമാണ് വികാസ് ഗൗഡ (ജനനം : 5 ജൂലൈ 1983).
ഡിസ്കസ് ത്രോ ഇനത്തിൽ അന്തർദേശീയ മത്സരങ്ങളിൽ നിരവധി മെഡലുകൾ നേടിയിട്ടുണ്ട്.
2013 ൽ പൂനെയിൽ നടന്ന ഏഷ്യൻ അത്‌ലറ്റിക്സ്  ചാംപ്യൻഷിപ്പിൽ സ്ർണ്ണം നേടിയിരുന്നു.
ഡിസ്‌കിൽ ഇന്ത്യൻ റെക്കോഡിനുടമയാണ്.
മൈസൂരിൽ ജനിച്ചു.
അമേരിക്കയിലെ മെറിലാൻഡിൽ അച്ഛൻ ശിവ ഗൗഡയ്ക്ക് കീഴിലാണ് വികാസ് പരിശീലിച്ചത്.
2010-ലെ കോമൺവെൽത്ത് ഗെയിംസിൽ വെള്ളിയും ഗ്വാങ്ഷു ഏഷ്യൻ ഗെയിംസിൽ വെങ്കലവും നേടിയിട്ടുണ്ട്.
2011-ൽ കോബെ ചാമ്പ്യൻഷിപ്പിൽ വെള്ളിമെഡൽ നേടി.
നേട്ടങ്ങൾ വർഷം ടൂർണമെന്റ് വേദി ഫലം മറ്റു വിവരം 2002 2002 ലോക ജൂനിയർ അത്‌ലറ്റിക് ചാംപ്യൻഷിപ്പ് കിംങ്സ്റ്റൺ , ജമൈക്ക 12th 8th ഷോട്ട്പുട്ട് 2005 2005 ഏഷ്യൻ അത്‌ലറ്റിക് ചാംപ്യൻഷിപ്പ് സൗത്ത് കൊറിയ 2006 കോണൺവെൽത്ത് ഗെയിംസ് മെൽബോൺ , ആസ്ത്രേലിയ 6th 5th Shot put ഏഷ്യൻ ഗെയിംസ് അത്‌ലറ്റിക്സ് ദോഹ, ഖത്തർ 6th 2008 2008 സമ്മർ ഒളിംപിക്സ് അത്‌ലറ്റിക്സ് ബീജിംഗ് , ചൈന 22nd 60.69 m 2010 2010 ഏഷ്യൻ ഗെയിംസ് അത്‌ലറ്റിക്സ് ഗ്വാങ്ഷു , ചൈന 63.13 m 2010 കോമൺവെൽത്ത്ഗെയിംസ് അത്‌ലറ്റിക്സ് ന്യൂഡൽഹി , ഇന്ത്യ 63.69 m 2011 2011 ഏഷ്യൻ അത്‌ലറ്റിക്സ് ചാംപ്യൻഷിപ്പ് കോബെ , ജപ്പാൻ 61.58 m 2011 ലോക അത്‌ലറ്റിക്സ് ചാംപ്യൻഷിപ്പ് ഡേഗു , സൗത്ത് കൊറിയ 7th 64.05 m 2012 2012 സമ്മർ ഒളിംപിക്സ് അത്‌ലറ്റിക്സ് ലണ്ടൻ , യുണൈറ്റഡ് കിങ്ഡം 8th 64.79m 2013 ഏഷ്യൻ അത്‌ലറ്റിക്സ്  ചാംപ്യൻഷിപ്പി പൂനെ , ഇന്ത്യ 64.90 m അവലംബം
വികസനത്തിന്റെ സമീപസ്ഥ മണ്ഡലം ഇംഗ്ലീഷ് വിലാസം https://ml.wikipedia.org/wiki/Zone_of_proximal_development ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
റഷ്യൻ മനഃശാസ്ത്രജ്ഞനായ ലവ് വിഗോട്സ്കിയുടെ ആശയങ്ങളിൽ ഏറ്റവും പ്രധാനപ്പെട്ട ഒന്നാണ് വികസനത്തിന്റെ സമീപസ്ഥ മണ്ഡലം ( Zone of Proximal Development ).
1962 ൽ ഇംഗ്ളീഷിലേക്ക് തർജമ ചെയ്യപ്പെട്ട 'ചിന്തയും ഭാഷയും' എന്ന കൃതിയിൽ ഈ ആശയം അവതരിപ്പിക്കപ്പെട്ടിരുന്നു.
എന്നാൽ മുഖ്യമായ ഊന്നൽ ലഭിച്ചിരുന്നത് 1978 ലെ 'മനസ്സ് സമൂഹത്തിൽ എന്ന ഗ്രന്ഥത്തിലാണ്.
ഓരോ പഠിതാവിനും ഒരു പ്രത്യേക സന്ദർഭത്തിൽ ഒരു പഠനമേഖലയിൽ സ്വന്തം നിലയിൽ എത്തിച്ചേരാവുന്ന ഒരു വികാസനിലയുണ്ട്.
അതേസമയം മുതിർന്ന ആളിന്റെ മാർഗനിർദ്ദേശമോ കൂടുതൽ കഴിവുള്ള സഹപാഠിയുടെ സഹായമോ ലഭിക്കുകയാണെങ്കിൽ പ്രസ്തുത പഠനമേഖലയിൽ കുറേക്കൂടി ഉയർന്ന വികാസനിലയിൽ എത്തിച്ചേരാൻ ആ പഠിതാവിന് സാധിക്കും.
ഇപ്പറഞ്ഞ രണ്ട് വികാസനിലയും തമ്മിലുള്ള വ്യത്യാസമാണ് വികസനത്തിന്റെ സമീപസ്ഥ മണ്ഡലം.
കുട്ടിയുടെ സ്വയംപഠനത്തെ പ്രോത്സാഹിപ്പിക്കുകയും വളർത്തുകയും ചെയ്യുന്നതരത്തിൽ അവരുടെ വികാസത്തിന്റെ സമീപസ്ഥ മണ്ഡലത്തിലുള്ള അനുഭവങ്ങൾ ഒരുക്കിക്കൊടുക്കലാണ് വിദ്യാഭ്യാസത്തിന്റെ പങ്ക് എന്നാണ് വിഗോട്സ്കിയും സമാന ചിന്താഗതിക്കാരായ വിദ്യാഭ്യാസ വിചക്ഷണരും വിശ്വസിക്കുന്നത്.
കുട്ടികളുടെ വികസിച്ചു കൊണ്ടിരിക്കുന്ന മാനസിക പ്രക്രിയകളെ ദൃശ്യവത്കരിക്കാനാണ് വിഗോട്സ്കി ഇത്തരമൊരു ആശയം രൂപകൽപന ചെയ്തത്.
ഇത് സാമൂഹ്യമായ പഠനം നടക്കുന്ന മേഖലയാണ്.
അഥവാ മനുഷ്യന്റെ സാംസ്കാരിക വികാസത്തിന്റെ മണ്ഡലമാണ്.
മൃഗങ്ങൾക്ക് മനുഷ്യരുടേതു പോലുള്ള സാമൂഹ്യജീവിതമില്ല.
അവയ്ക്ക് സാംസ്കാരികമായ വളർച്ചയില്ല.
അവയുടെ പ്രവർത്തനങ്ങൾ ജന്മവാസനയുടെയോ അനുകരണത്തിന്റെയോ ഫലമാണ്.
അതുകൊണ്ട് മൃഗങ്ങൾക്ക് ഒരു വികസന മണ്ഡലമില്ല എന്നു പറയാം.
മനുഷ്യനുമാത്രം ലഭ്യമായിട്ടുള്ള ഉയർന്ന മാനസിക പ്രവർത്തനങ്ങളാണ് വികസനത്തിന്റെ സമീപസ്ഥ മണ്ഡലത്തിൽ പ്രവർത്തിക്കാൻ മനുഷ്യനെ പ്രാപ്തനാക്കുന്നത് എന്നും പറയാം.
ചുരുക്കത്തിൽ ജീവി എന്ന നിലയിലും പഠിതാവ് എന്ന നിലയിലും മനുഷ്യനുള്ള അനന്യതയാമണ് ഈ സംജ്ഞയിലൂടെ വിഗോട്സ്കി അടയാളപ്പെടുത്തിയത്.
അവലംബം ↑ Vygotsky,L.
S.(1986)Mind in soceity:The development of higher mental processes,Cambridge,MA:Harward University Press,P-86
മാർഗരെറ്റ് ക്രേവൻ
മാർഗരെറ്റ് ക്രേവൻ (March 13, 1901 – July 19, 1980) അമേരിക്കൻ എഴുത്തുകാരിയായിരുന്നു.
ജീവചരിതം
മാർഗരെറ്റ് ആർതർ ജെ. ക്രേവന്റെയും എമിലി കെ. ക്രേവന്റെയും മകളായിരുന്നു.
അവരുടെ ജനനശേഷം അവരുടെ കുടുംബം മോണ്ടാന വിട്ട് വാഷിങ്ടണിലെ ബെല്ലിങ്‌ഹാമിലേയ്ക്കു താമസം മാറ്റി.
ബെല്ലിങ്‌ഹാമിൽ തന്റെ സ്കൂൾ ജീവിതം പൂർത്തിയാക്കിയ മാർഗരെറ്റ് ക്രേവൻ, സ്റ്റാൻഫോഡ് സർവ്വകലാശാലയിൽ ചരിത്രം പഠിച്ചു.
1924ൽ തന്റെ ബിരുദം നേടിയശേഷം അവർ മെർക്കുറി ഹെറാൾഡിലെ മാനേജിങ് എഡിറ്ററുടെ സിക്രട്ടറിയായി.
അവർ പതുക്കെ ആ പത്രത്തിൽ ആദ്യം തന്റെ ഇനിഷ്യൽ ഉപയോഗിച്ചും പിന്നീട് സ്വന്തം പേരിലും എഡിറ്റോറിയലുകൾ എഴുതി.
എഡിറ്ററുടെ മരണശേഷം, മാർഗരെറ്റ് പാലോ അൾട്ടോയിലേയ്ക്കു തിരികെപ്പോയി.
അവിടെ അവർ മാസികകൾക്കുവേണ്ടി ചെറുകഥകൾ എഴുതിനൽകി.
1941ൽ സണ്ടേ ഐവനിങ് പോസ്റ്റ് അവരുടെ കഥകൾ സ്വീകരിക്കാൻ തുടങ്ങി.
അടുത്ത 20 വർഷത്തോളം അവർ ആ പത്രത്തിനായി കഥകൾ എഴുതി.
ഈ സമയം അവരുടെ കണ്ണിന്റെ കാഴ്ചശക്തി ബാക്ടീരിയൽ ഇൻഫെക്ഷൻ കാരണം തകരാറിലായി.
എന്നാൽ 1960ൽ കാഴ്ച്ചശക്തി വീണ്ടെടുത്തു.
തുടർന്ന് അവർ റെഡ് ഇന്ത്യനുകളെ സന്ദർശിക്കാനിടയായി അതോടെ അവരെപ്പറ്റി പഠിച്ച അവർ അവരെപ്പറ്റി കഥകൾ എഴുതി.
ഇന്ത്യൻ ഔട്പോസ്റ്റ് അത്തരം കഥയാണ്.
അവർ Kwakwaka'wakw (Kwakiutl)എന്ന ആദിവാസികളെ സന്ദർശിക്കുകയും അവരെപ്പറ്റി ഐ ഹേഡ് ത ഓവൽ കാൾ മൈ നെയിം എന്ന നോവൽ എഴുതുകയും ചെയ്തു.
മാർഗരെറ്റ് ക്രേവന്റെ പുസ്തകങ്ങൾ I Heard the Owl Call My Name .
Toronto: Clark Irwin, 1967.
Walk Gently This Good Earth.
New York: Putnam, 1977.
Again Calls the Owl.
New York: Putnam, 1980.
The Home Front.
New York: Putnam, 1981.
മാർഗി സതി
കേരളത്തിലെ പ്രശസ്തയായ നങ്ങ്യാർകൂത്ത് - കൂടിയാട്ടം കലാകാരിയാണ് മാർഗ്ഗി സതി .
ഫ്രാൻസ്, ഇറ്റലി, അമേരിക്ക, ജർമനി, സ്വിറ്റ്സർലാൻഡ് തുടങ്ങിയ വിദേശരാജ്യങ്ങളിലും കൂടിയാട്ടമവതരിപ്പിച്ചിട്ടുണ്ട്.
കൂടിയാട്ടത്തെ ലോക പൈതൃക കലയായി അംഗീകരിച്ചു കൊണ്ടുള്ള യുനെസ്കോ പ്രഖ്യാപനത്തോടനുബന്ധിച്ച് 2001 ഒക്ടോബറിൽ പാരീസിലെ യുനെസ്കോ ആസ്ഥാനത്ത് ഇവർ കൂടിയാട്ടം അവതരിപ്പിച്ചിരുന്നു.
അർബുദരോഗത്തെ തുടർന്ന് 2015 ഡിസംബർ ഒന്നാം തിയതി അന്തരിച്ചു.
സുബ്രഹ്മണ്യൻ എമ്പ്രാന്തിരിയുടെയും പാർവതി അന്തർജനത്തിന്റെയും മകളായി ചെറുതുരുത്തിയിൽ ജനിച്ചു.
11ാം വയസ്സിൽ കലാമണ്ഡലത്തിൽ ചേർന്ന് ഗുരു പൈങ്കുളം രാമചാക്യാർ , മാണി മാധവ ചാക്യാർ, അമ്മന്നൂർ മാധവ ചാക്യാർ എന്നിവരുടെ ശിക്ഷണത്തിൽ എട്ടുവർഷം കൂടിയാട്ടം പഠിച്ചു.
1988-ൽ തിരുവനന്തപുരത്ത് മാർഗ്ഗിയിൽ ചേർന്നു.
ഗുരു പി.കെ.നമ്പ്യാരുടെ കീഴിൽ നങ്ങ്യാർകൂത്തിൽ വിദഗ്ദ്ധപഠനവും നടത്തി.
2006-ൽ പുറത്തിറങ്ങിയ നോട്ടം എന്ന ചലച്ചിത്രത്തിൽ ഒരു കൂടിയാട്ടം കലാകാരിയുടെ വേഷം ചെയ്തു.
പുരസ്ക്കാരങ്ങൾ സാംസ്കാരിക വകുപ്പിന്റെ ജൂനിയർ ഫെല്ലോഷിപ്പ്, 1997 കേരള സംഗീത നാടക അക്കാദമി അവാർഡ്, 2002 കലാദർപ്പണം അവാർഡ്, 2008 തുഞ്ചൻ സ്മാരക സമിതിയുടെ നാട്യരത്നപുരസ്കാരം, 2008 അവലംബം പുറത്തേക്കുള്ള കണ്ണികൾ ഔദ്യോഗിക വെബ്‌സൈറ്റ് Archived 2013-04-24 at the Wayback Machine .
ഡോയൻ ഓഫ് കൂടിയാട്ടം - ദി ഹിന്ദു Archived 2012-07-02 at the Wayback Machine .
ഇന്റർനെറ്റ് മൂവി ഡാറ്റാബേസിൽ നിന്ന് Margi Sathi
മാർഗോട്ട് ഫോണ്ടെയ്ൻ ഇംഗ്ലീഷ് വിലാസം https://ml.wikipedia.org/wiki/Margot_Fonteyn
ഒരു ഇംഗ്ലീഷ് ബാലെ നർത്തകിയായിരുന്ന ദാം മാർഗോട്ട് ഫോണ്ടെയ്ൻ, ഡിബിഇ, മാർഗരറ്റ് എവ്‌ലിൻ ഡി ഏരിയാസ് എന്ന സ്റ്റേജ് നാമത്തിൽ അറിയപ്പെട്ടിരുന്നു.
റോയൽ ബാലെയിൽ (മുമ്പ് സാഡ്‌ലേഴ്‌സ് വെൽസ് തിയറ്റർ കമ്പനി) നർത്തകിയായി അവർ തന്റെ കരിയർ മുഴുവൻ ചെലവഴിച്ചു.
ഒടുവിൽ എലിസബത്ത് II രാജ്ഞിയുടെ ബാലെ കമ്പനിയിൽ ഏറ്റവും ശ്രദ്ധേയമായ ബാലെ നർത്തകിയായ പ്രൈമ ബാലെറിന അസ്സോളുട്ടയായി നിയമിക്കപ്പെട്ടു.
നാലാം വയസ്സിൽ ബാലെ പാഠങ്ങൾ ആരംഭിച്ച അവർ ഇംഗ്ലണ്ടിലും ചൈനയിലും പഠിച്ചു.
ഷാങ്ഹായിലെ അവരുടെ പരിശീലനം ജോർജ്ജ് ഗോഞ്ചറോവിനൊപ്പം ആയിരുന്നു.
ഇത് റഷ്യൻ ബാലെയിൽ തുടരാൻ താൽപ്പര്യമുണ്ടാകാൻ കാരണമായി.
പതിനാലാമത്തെ വയസ്സിൽ ലണ്ടനിലേക്ക് മടങ്ങിയ മാർഗോട്ടിനെ വിക്-വെൽസ് ബാലെ സ്കൂളിൽ ചേരാൻ നിനെറ്റ് ഡി വലോയിസ് ക്ഷണിച്ചു.
1935-ൽ അലീഷ്യ മാർക്കോവയ്ക്ക് ശേഷം കമ്പനിയുടെ പ്രഥമ ബാലെ നർത്തകിയാകുകയും ചെയ്തു.
വിക്-വെൽസ് നൃത്തസംവിധായകൻ സർ ഫ്രെഡറിക് ആഷ്ടൺ , ഫോണ്ടെയ്‌നും പങ്കാളിയുമായ റോബർട്ട് ഹെൽപ്പ്മാനും വേണ്ടി നിരവധി ഭാഗങ്ങൾ എഴുതുകയും പങ്കാളിയോടൊപ്പം മാർഗോട്ട് 1930 മുതൽ 1940 വരെ ബാലെനൃത്തം അവതരിപ്പിക്കുകയും ചെയ്തു.
1946-ൽ കമ്പനി സാഡ്‌ലേഴ്‌സ് വെൽസ് ബാലെ എന്ന് പുനർനാമകരണം ചെയ്തുകൊണ്ട് കോവന്റ് ഗാർഡനിലെ റോയൽ ഓപ്പറ ഹൗസിലേക്ക് മാറി.
അവിടെ അടുത്ത ദശകത്തിലുടനീളം ഫോണ്ടെയ്‌ന്റെ ഏറ്റവും കൂടുതൽ പങ്കാളിയായത് മൈക്കൽ സോംസ് ആയിരുന്നു.
ചൈക്കോവ്സ്കിയുടെ ദി സ്ലീപ്പിംഗ് ബ്യൂട്ടിയിലെ കഥാപാത്രത്തിന്റെ അവതരണം ഫോണ്ടെയ്‌നിനും കമ്പനിയ്ക്കും വിവേചനപരമായ ഒരു അഭിനയഭാഗം ആയി മാറി.
പക്ഷേ സിംഫണിക് വേരിയേഷൻസ് , സിൻഡ്രെല്ല, ഡാഫ്‌നിസ് ആന്റ് ക്ലോയി, ഒൻഡൈൻ , സിൽവിയ എന്നിവയുൾപ്പെടെ ആഷ്ടൺ സൃഷ്ടിച്ച ബാലെകൾക്കും മാർഗോട്ട് പ്രശസ്തയായിരുന്നു.
1949-ൽ അമേരിക്കയിലെ ഒരു പര്യടനത്തിൽ കമ്പനിയെ നയിച്ച അവർ ഒരു അന്താരാഷ്ട്ര താരമായി മാറി.
രണ്ടാം ലോകമഹായുദ്ധത്തിനു മുമ്പും ശേഷവും, ബ്രിട്ടനിലെ ബാലെ അവതരണങ്ങളുടെ ടെലിവിഷൻ പ്രക്ഷേപണങ്ങളിൽ ഫോണ്ടെയ്ൻ അവതരിപ്പിക്കുകയും 1950 കളുടെ തുടക്കത്തിൽ ദി എഡ് സള്ളിവൻ ഷോയിൽ പങ്കെടുക്കുകയും ചെയ്തു.
തന്മൂലം അമേരിക്കയിൽ നൃത്തത്തിന്റെ ജനപ്രീതി വർദ്ധിച്ചു.
1955-ൽ പനമാനിയൻ രാഷ്ട്രീയക്കാരനായ റോബർട്ടോ ഏരിയാസിനെ വിവാഹം കഴിക്കുകയും എൻ‌ബി‌സിയിൽ സംപ്രേഷണം ചെയ്ത ദി സ്ലീപ്പിംഗ് ബ്യൂട്ടി എന്ന തത്സമയ കളർ പ്രൊഡക്ഷനിൽ അവതരിപ്പിക്കുകയും ചെയ്തു.
മൂന്നു വർഷത്തിനുശേഷം, മാർഗോട്ടും സോമസും ബിബിസി ടെലിവിഷൻ ചിട്ടപ്പെടുത്തിയ ബാലെ ദി നട്ട്ക്രാക്കറിൽ നൃത്തം ചെയ്തു.
അവരുടെ അന്താരാഷ്ട്ര പ്രശംസയുടെയും നിരവധി ഗസ്റ്റ് ആർട്ടിസ്റ്റ് അഭ്യർത്ഥനകളുടെയും നന്ദിസൂചകമായി 1959-ൽ റോയൽ ബാലെ ഫോണ്ടെയ്‌നെ ഒരു ഫ്രീലാൻസ് നർത്തകിയാകാൻ അനുമതി നൽകി.
ആദ്യകാല ജീവിതം (1919-1934)
മാർഗരറ്റ് എവ്‌ലിൻ ഹുഖാം 1919 മെയ് 18 ന് സർറേയിലെ റീഗേറ്റിൽ ഹിൽഡ (നീ അച്ചേസൺ ഫോണ്ടസ്), ഫെലിക്സ് ജോൺ ഹുഖാം എന്നിവരുടെ മകളായി ജനിച്ചു.
ബ്രിട്ടീഷ്-അമേരിക്കൻ പുകയില കമ്പനിയിൽ പിതാവ് ബ്രിട്ടീഷ് മെക്കാനിക്കൽ എഞ്ചിനീയറായിരുന്നു.
അവളുടെ അമ്മ ഐറിഷ് വനിതയായ എവ്‌ലിൻ അച്ചേസന്റെയും ബ്രസീലിയൻ വ്യവസായിയായ അന്റോണിയോ ഗോൺവാൽവ്സ് ഫോണ്ടസിന്റെയും നിയമാനുസൃതമല്ലാത്ത മകളായിരുന്നു.
ഹുഖാമിന് ഒരു സഹോദരൻ ഉണ്ടായിരുന്നു.
അവളുടെ ജ്യേഷ്ഠൻ ഫെലിക്സ്.